
ELTOS ŽINIOS, 1995.08.01. ) : 
LIETUVOJE NĖRA BANKŲ, GALINČIŲ KREDITUOTI PRAMON 

"Lietuvos pramonė galėtų normaliai dirbti, jei per metus 
gautų apie 800 min. litų kreditų. Deja, mūsų šalies komercinių 
bankų kapitalas mažas, ir jie patys negali suteikti didesnio 
kaip 3 mln. litų kredito, kuris įmonei, turinčiai 200-300 mln. 
litų apyvartą, iš esmės pagelbėti negali", - sakė antradienį 
Vyriausybės rūmuose įvykusioje spaudos konferencijoje Pramonės 
ir prekybos ministras Kazimieras Klimašauskas. 

Jo nuomone, vienintelis realus finansinis šaltinis būtų 
užsienio bankų filialai, kurie realiai atsirasti gali per porą 
metų, taip pat brandinama mintis apie Lietuvos eksporto ir 
importo banko įkūrimą. Jo kontrolinį akcijų paketą turėtų 
valdyti Vyriausybė, o įstatinis kapitalas turėtų sudaryti apie 
200 mln. litų. 

Ministras pateikė skaičius apie atsigaunančią pramonės 
gamybą. Per pirmąjį šių metų ketvirtį jos apimtis siekė 2,64 


mlrd. litų, o antrąjį - daugiau kaip 3 mlrd. litų. Pagal 
pramonės šakas į lyderių pozicijas išsiveržė lengvoji, ypač 
siuvimo, pramonė, išaugo ketaus liejinių, šildymo katilų, 


medžio apdirbimo staklių, šaldytuvų, kineskopų ir kitos 
produkcijos gamyba, tačiau daug mažiau pagaminta metalo pjovimo 
staklių, mažo galingumo variklių ir kitų dirbinių. Tekstilės 
pramonė pirmauja pagal eksportą - jos gaminių per pirmąjį 
ketvirtį užsieniui parduota už 278 mln. litų. Į ją lygiuojasi 
mašinų ir mechaninių įrengimų eksportas ( per minėtą laikotarpį 
eksportas siekė 275 mln. litų), taip pat chemijos įmonių 
produkcija ( eksporto apimtis - 261 mln. litų). 

JONO MEKO IR JAV AVANGARDINIO KINO RETROSPEKTYVA 

Avangardinio kino kūrėjas, poetas ir publicistas Jonas 
Mekas, prieš keturias dienas atvykęs iš Niujorko į Lietuvą, 
antradienį Vilniuje, Šiuolaikinio meno centre surengė spaudos 
konferenciją. 

Nuo rugpjūčio trečios iki dvyliktos dienos Šiuolaikinio 
meno centre vyks Jono Meko ir JAV avangardinio kino 
retrospektyva. Spaudos konferencijoje Jonas Mekas pirmiausia 
padėkojo "Valstiečių laikraščio" redakcijai, apmokėjusiai visas 
šios kelionės išlaidas, priminė, kad jis esąs valstiečių vaikas, 
ir pasidžiaugė, kad būtent valstiečiai parodė dėmesį kino 
avangardui. Retrospektyva prasidės 1949 -1963 metais sukurtu 
Jono Meko 178 minučių trukmės filmu "Prarasta, prarasta, 
prarasta". 

Jonas Mekas yra gimęs Biržų rajone Semeniškių kaime. 
Amerikoje gyvena nuo 1949 metų. 1961 m. jo redaguojamame kino 
žurnale "Film Culture" buvo paskelbtas Naujojo kino manifestas. 
Jonas Mekas telkia šalia savęs žmones, kuriančius filmus ne dėl 
pinigų, o iš didelio vidinio poreikio, didelio noro pasidalinti 
savo ekstazėm su kitais. 

VILNIAUS JĖZUITŲ GIMNAZIJA RENGIASI RUGSĖJUI 

Viena seniausių Lietuvos vidurinio mokslo institucijų - 
Vilniaus jėzuitų kolegija, įsteigta 1570 metų vasarą, o šiemet 
atkurta, - jau ruošiasi priimti gausų moksleivių būrį. 

Lietuvos ir Latvijos jėzuitų provincijos ekonomo, 
Šv.Kazimiero bažnyčios prefekto kunigo Antano Gražulio 
vadovaujamoje gimnazijoje mokomieji dalykai bus 
dėstomi pagal bendrojo lavinimo mokyklų programą, o 
sustiprintai planuojama mokyti užsienio kalbų. Mokyklos vadovai 
žada, kad tikybą ir religijotyrą dėstys jėzuitų dvasininkai bei 


Gimnazijoje nuo rugsėjo pirmosios veiks po dvi 5-11 klases, 
o nuo kitų mokslo metų joje mokysis ir abiturientai. Kol kas 


norinčių patekti į šią gimnaziją nėra daug - šiuo metu 
konkursas vra tik tarn Kūie Lie Piso nanbtrtaba IA D \ 


